*****

ΚΑΝΟΝΙΣΜΟΣ (ΕΟΚ) αριθ. 2135/86 ΤΗΣ ΕΠΙΤΡΟΠΗΣ

της 8ης Ιουλίου 1986

που τροποποιεί τον κανονισμό (ΕΟΚ) αριθ. 1570/77 περί των προσαυξήσεων και μειώσεων που εφαρμόζονται κατά την παρέμβαση στον τομέα των σιτηρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2), και ιδίως το άρθρο 7 παράγραφος 5,

Εκτιμώντας:

ότι ο κανονισμός (ΕΟΚ) αριθ. 2731/75 του Συμβουλίου της 29ης Οκτωβρίου 1975 περί των ποιοτικών τύπων του μαλακού σίτου, της σικάλεως, της κριθής, του αραβοσίτου, του σόργου και του σκληρού σίτου (3), όπως τροποποιήθηκε τελευταία από τον κανονισμό (ΕΟΚ) αριθ. 1580/86 (4), προβλέπει αυστηρότερους κανόνες για τον αντιπροσωπευτικό ποιοτικό τύπο των εν λόγω σιτηρών· ότι αναπροσαρμόζονται επίσης οι ελάχιστες ποιοτικές απαιτήσεις κατά την παρέμβαση· ότι τούτο πρέπει να έχει επιπτώσεις όσον αφορά τις προσαυξήσεις και μειώσεις, ιδίως για το μαλακό σίτο·

ότι, εξάλλου, ο κανονισμός (ΕΟΚ) αριθ. 2727/75 προβλέπει την ενίσχυση, μέσω ειδικής προσαύξησης, της παραγωγής μαλακού αρτοποιήσιμης σίκαλης· ότι πρέπει να καθοριστούν τα ειδικά ποιοτικά κριτήρια τα οποία πρέπει να ισχύουν για τα εν λόγω σιτηρά ώστε να καταστεί δυνατό να τύχουν ειδικής προσαύξησης·

ότι για την περίοδο εμπορίας 1986/87, είναι δυνατόν να εφαρμοστεί ιδιαίτερο καθεστώς για τα σιτηρά όσον αφορά το ελάχιστο ποσοστό υγρασίας· ότι, κατά συνέπεια, πρέπει να αναπροσαρμοστεί για την εν λόγω περίοδο εμπορίας ο πίνακας προσαυξήσεων·

ότι είναι, ως εκ τούτου, σκόπιμο να τροποποιηθεί ο κανονισμός (ΕΟΚ) αριθ. 1570/77 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2160/84 (6)·

ότι η Επιτροπή Διαχείρισης Σιτηρών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1570/77 τροποποιείται ως εξής:

1. Το άρθρο 2 αντικαθίσταται από το ακόλουθο κείμενο:

«Άρθρο 2

Οι προσαυξήσεις και οι μειώσεις δια των οποίων αυξάνεται ή μειούται η τιμή παρέμβασης, υπολογίζονται με την εφαρμογή στην εν λόγω τιμή που ισχύει κατά την έναρξη της περιόδου εμπορίας, των ποσοστών που προβλέπονται στα άρθρα 3, 4, 4α και 6.»

2. Στο άρθρο 3 παράγραφος 1, προστίθεται το ακόλουθο εδάφιο:

«Εντούτοις, οι προσαυξήσεις που εφαρμόζονται για την περίοδο εμπορίας 1986/87 περιλαμβάνονται στον πίνακα ΙΙ του παραρτήματος Ι.»

3. Στο άρθρο 3 παράγραφος 2 στο τέλος, οι όροι «πίνακα ΙΙ» αντικαθίστανται από τους όρους «πίνακα ΙΙΙ»·

4. Προστίθεται το ακόλουθο άρθρο 4α:

«Άρθρο 4α

1. Μια μείωση κατά 5 % εφαρμόζεται στην τιμή παρέμβασης του μαλακού σίτου, που ισχύει κατά την αρχή της περιόδου εμπορίας, που δεν ανταποκρίνεται στα τεχνολογικά και φυσικά ποιοτικά κριτήρια.

Ο αρτοποιήσιμος μαλακός σίτος ανταποκρίνεται στα τεχνολογικά και φυσικά κριτήρια εφόσον η ζύμη που λαμβάνεται από τον εν λόγω σίτο δεν προσκολλάται κατά τη μηχανική επεξεργασία και εφόσον παρουσιάζει τα ακόλουθα χαρακτηριστικά:

- δείκτη Zeleny ανώτερο ή ίσο του 20,

- δείκτη πτώσης Hagberg ανώτερο ή ίσο των 220 δευτερολέπτων, συμπεριλαμβανομένων των 60 δευτερολέπτων που αντιστοιχούν στο χρόνο προετοιμασίας (ανακίνηση),

- το συνολικό ποσοστό των στοιχείων που είναι μαλακός σίτος αμέμπτου ποιότητας ισούται με 90 % τουλάχιστον,

- το ποσοστό των ξένων προσμείξεων (Schwarzbesatz) δεν υπερβαίνει το 3 %, εκ του οποίου 0,05 % κατ' ανώτατο όριο είναι αποφλοιωμένοι σπόροι ξηραθέντες αφ' εαυτών και από πολύ απότομη ξήρανση 0,05 % ερυσίβης και 0,10 % σπόροι βλαβερών φυτών (ζιζανίων),

- το ποσοστό των ξηραθέντων σπόρων από ξήρανση δεν υπερβαίνει το 0,50 %.

2. Εφόσον το ποσοστό πρωτεΐνης του μαλακού σίτου που ανταποκρίνεται στα χαρακτηριστικά της παραγράφου 1 δεύτερο εδάφιο είναι κατώτερο του 11,5 %, οι μειώσεις που εφαρμόζονται προκύπτουν από τον πίνακα IV του παραρτήματος Ι. Οι εν λόγω μειώσεις εφαρμόζονται στην τιμή παρέμβασης που ισχύει κατά την έναρξη της περιόδου εμπορίας.

3. Τα έξοδα που προκύπτουν από την πραγματοποίηση της δοκιμής δραστικότητας αμυλάσης (Hagberg), της δοκιμής Zeleny, της δοκιμής δυνατότητας μηχανικής κατεργασίας και της ποσότητας πρωτεΐνης βαρύνουν τον υποβάλλοντα την προσφορά.

Σε περίπτωση διαφωνίας, ο οργανισμός παρέμβασης υποβάλει εκ νέου τον εν λόγω σίτο στους απαραίτητους ελέγχους και τα σχετικά έξοδα βαρύνουν το ηττώμενο μέρος.»

5. Το άρθρο 5 αντικαθίσταται από το ακόλουθο κείμενο:

«Άρθρο 5

Με την επιφύλαξη των διατάξεων του άρθρου 3 παράγραφος 3, οι προσαυξήσεις και οι μειώσεις που αναφέρονται στα άρθρα 3, 4 και 4α εφαρμόζονται από κοινού.»

6. Στο άρθρο 6, η παράγραφος 1 αντικαθίσταται από το ακόλουθο κείμενο:

«1. Οι οργανισμοί παρέμβασης εφαρμόζουν, κατά την παρέμβαση, την ειδική προσαύξηση που προβλέπεται στο άρθρο 3 του κανονισμού (ΕΟΚ) αριθ. 2727/75 για τη σίκαλη της οποίας:

- το ποσοστό βλαστημένων σπόρων δεν υπερβαίνει το 2,5 %,

- το ποσοστό των θραυσμένων σπόρων δεν υπερβαίνει το 5 % και το ποσοστό ξένων προσμείξεων που αποτελείται από άλλους σπόρους δεν υπερβαίνει το 3 %,

- το ποσοστό των κατεστραμμένων σπόρων λόγω τυχαίας θέρμανσης και από υπερβολικά απότομη αποξήρανση δεν υπερβαίνει το 0,05 %,

- το ποσοστό των "αναμένων" σπόρων κατά την επεξεργασία αποξήρανσης δεν υπερβαίνει το 0,50 %,

- το ιξώδες του υδατικού εναιωρήματος του πλήρους αλέσματος (συμπεριλαμβανομένων και των φύτρων) δεν υπερβαίνει, στο διάγραμμα του αμυλογραφήματος Branbender, τις 200 μονάδες σε θερμοκρασία τουλάχιστον 63 βαθμών Κελσίου στο μέγιστο της καμπύλης.»

7. Προστίθεται το ακόλουθο άρθρο 6α:

«Άρθρο 6α

1. Ανεξάρτητα από τις διατάξεις των άρθρων 3 και 4, οι οργανισμοί παρέμβασης εφαρμόζουν, κατά την παρέμβαση, την ειδική προσαύξηση που προβλέπεται στο άρθρο 3 του κανονισμού (ΕΟΚ) αριθ. 2727/75, για τον αρτοποιήσιμο μαλακό σίτο, εφόσον η ζύμη που λαμβάνεται από τον εν λόγω σίτο δεν καθίσταται κολλώδης κατά τη μηχανική επεξεργασία και εφόσον παρουσιάζει τα ακόλουθα τεχνολογικά και φυσικά χαρακτηριστικά:

- περιεκτικότητα σε πρωτεΐνες (Ν x 5,7) στην ξηρά ύλη, ανώτερη ή ίση του 14 %,

- δείκτη Zeleny ανώτερο ή ίσο του 35,

- δείκτη πτώσης Hagberg ανώτερο ή ίσο των 240 δευτερολέπτων συμπεριλαμβανομένων των 60 δευτερολέπτων του χρόνου προετοιμασίας (ανακίνηση),

- φυσικά χαρακτηριστικά που αναφέρονται στο άρθρο 4α παράγραφος 1 τρίτη, τέταρτη, πέμπτη και έκτη περίπτωση.

2. Τα έξοδα που προκύπτουν από την πραγματοποίηση της δοκιμής δυνατότητας μηχανικής επεξεργασίας, της αναλογίας πρωτεϊνών, της δοκιμής Zeleny και δραστικότητας της αμυλάσης (Hagberg) βαρύνουν τον υποβάλλοντα την προσφορά.

3. Σε περίπτωση διαφωνίας ο οργανισμός παρέμβασης υποβάλει εκ νέου τον εν λόγω σίτο στους απαραίτητους ελέγχους και τα σχετικά έξοδα βαρύνουν το ηττώμενο μέρος.»

8. Το παράρτημα Ι αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Ιουλίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 139 της 26. 5. 1986, σ. 29.

(3) ΕΕ αριθ. L 281 της 1. 11. 1975, σ. 22.

(4) ΕΕ αριθ. L 139 της 23. 5. 1986, σ. 34.

(5) ΕΕ αριθ. L 174 της 14. 7. 1977, σ. 18.

(6) ΕΕ αριθ. L 197 της 27. 7. 1984, σ. 21.

ΠΑΡΑΡΤΗΜΑ

«ΠΑΡΑΡΤΗΜΑ Ι

ΠΙΝΑΚΑΣ Ι

Προσαυξήσεις υπολογισμένες σε ποσοστά των τιμών που αναφέρονται στο άρθρο 2 για σιτηρά των οποίων το ποσοστό υγρασίας αποκλείνει από το ποσοστό υγρασίας του ποιοτικού τύπου

1.2 // // // Ποσοστό υγρασίας // Ποσοστό // // // 13,4 // 0,1 // 13,3 // 0,2 // 13,2 // 0,3 // 13,1 // 0,4 // 13,0 // 0,5 // 12,9 // 0,6 // 12,8 // 0,7 // 12,7 // 0,8 // 12,6 // 0,9 // 12,5 // 1,0 // 12,4 // 1,1 // 12,3 // 1,2 // 12,2 // 1,3 // 12,1 // 1,4 // 12,0 // 1,5 // 11,9 // 1,6 // 11,8 // 1,7 // 11,7 // 1,8 // 11,6 // 1,9 // 11,5 // 2,0 // 11,4 // 2,1 // 11,3 // 2,2 // 11,2 // 2,3 // 11,1 // 2,4 // 11,0 // 2,5 // 10,9 // 2,6 // 10,8 // 2,7 // 10,7 // 2,8 // 10,6 // 2,9 // 10,5 // 3,0 // 10,4 // 3,1 // 10,3 // 3,2 // 10,2 // 3,3 // 10,1 // 3,4 // 10,0 // 3,5 // //

ΠΙΝΑΚΑΣ ΙΙ

Προσαυξήσεις υπολογισμένες σε ποσοστά των τιμών που αναφέρονται στο άρθρο 2 για σιτηρά των οποίων το ποσοστό υγρασίας αποκλίνει από το ποσοστό υγρασίας του ποιοτικού τύπου

(περίοδος εμπορίας 1986/87)

1.2 // // // Ποσοστό υγρασίας // Ποσοστό // // // 13,9 // 0,1 // 13,8 // 0,2 // 13,7 // 0,3 // 13,6 // 0,4 // 13,5 // 0,5 // 13,4 // 0,6 // 13,3 // 0,7 // 13,2 // 0,8 // 13,1 // 0,9 // 13,0 // 1,0 // 12,9 // 1,1 // 12,8 // 1,2 // 12,7 // 1,3 // 12,6 // 1,4 // 12,5 // 1,5 // 12,4 // 1,6 // 12,3 // 1,7 // 12,2 // 1,8 // 12,1 // 1,9 // 12,0 // 2,0 // 11,9 // 2,1 // 11,8 // 2,2 // 11,7 // 2,3 // 11,6 // 2,4 // 11,5 // 2,5 // 11,4 // 2,6 // 11,3 // 2,7 // 11,2 // 2,8 // 11,1 // 2,9 // 11,0 // 3,0 // 10,9 // 3,1 // 10,8 // 3,2 // 10,7 // 3,3 // 10,6 // 3,4 // 10,5 // 3,5 // 10,4 // 3,6 // 10,3 // 3,7 // 10,2 // 3,8 // 10,1 // 3,9 // 10,0 // 4,0 // //

ΠΙΝΑΚΑΣ ΙΙΙ

Προσαυξήσεις και μειώσεις υπολογιζόμενες σε ποσοστά των τιμών που προβλέπονται στο άρθρο 2 για σιτηρά των οποίων το ειδικό βάρος αποκλίνει του ειδικού βάρους που προβλέπεται για τον ποιοτικό τύπο

1,2.3,4 // // // Μαλακός σίτος

// Σκληρός σίτος

// // 1.2.3.4 // kg/hl // επί % // kg/hl // επί % // // // // // // // Προσαυξήσεις // // // // άνω του 79,0 - 80,0 // 0,3 // // // άνω του 80,0 - 81,0 // 0,6 // // // άνω του 81,0 - 82,0 // 0,9 // // // άνω του 82,0 // 1,1 // Μειώσεις // // Μειώσεις // // λιγότερο του 76 - 75 // 0,5 // λιγότερο του 77,0 - 76,0 // 0,75 // λιγότερο του 75 - 74 // 1,0 // // // λιγότερο του 74 - 73 // 1,5 // // // λιγότερο του 73 - 72 // 2,0 // // //

// 1,2.3,4 // Σίκαλη

// Κριθάρι

// // 1.2.3.4 // kg/hl // επί % // kg/hl // επί % // // // // // Μειώσεις // // Μειώσεις // // λιγότερο του 70,0 - 69,0 // 0,5 // λιγότερο του 64,0 - 63,0 (1) // 1,0 » // λιγότερο του 69,0 - 68,0 // 1,0 // // // // // //

(1) Σε περίπτωση εφαρμογής των διατάξεων του άρθρου 112 της πράξης προσχώρησης της Ισπανίας και της Πορτογαλίας εφαρμόζονται οι ακόλουθες μειώσεις για το κριθάρι που έχει παραχθεί στην Ισπανία:

α) για την περίοδο από 1ης Μαρτίου 1986 μέχρι το τέλος της περιόδου εμπορίας 1986/87:

- κάτω των 63 kg/hl - 62 kg/hl: 2 %,

- κάτω των 62 kg/hl - 61 kg/hl: 3 %,

- κάτω των 61 kg/hl - 60 kg/hl: 4 %·

β) για την περίοδο εμπορίας 1987/88:

- κάτω των 63 kg/hl - 62 kg/hl: 2 %,

- κάτω των 62 kg/hl - 61 kg/hl: 3 %·

γ) για την περίοδο εμπορίας 1988/89:

κάτω των 63 kg/hl - 62 kg/hl: 2 %.

ΠΙΝΑΚΑΣ IV

Μειώσεις που αναφέρονται στο άρθρο 4α παράγραφος 2

1.2 // // // Ποσοστό πρωτεϊνών

(Ν x 5,7)

// Μείωση σε ποσοστό // // // Κάτω των 11,5 - 11,0 // 1,0 // Κάτω των 11,0 - 10,5 // 2,0 // Κάτω των 10,5 - 10,0 // 3,0 // Κάτω των 10,0 - 9,5 // 4,0 // Κάτω των 9,5 // 5,0» // //